google/wiki40b huggingface dataset:
Neogene

Utseende

Små til middelsstore (vingespenn 45-65 millimeter), lysgrå svermere. Disse artene mangler den spoleformede kroppsformen som er typisk for svermere, og kan lett foveksles med slanke nattfly. Forvingens ytterkant er litt tannete.

Utbredelse

Slekten er utbredt i Sør-Amerika.
In Via

In Via er en norsk kortfilm fra 1997. Den ble regissert av Trond Gaute Lockertsen som også var filmens produsent.

Handling

Hovedpersonen er en ung gutt som går om bord i en trikk. Der må han forholde seg til flere av de andre passasjerene, blant dem en ung jente. I løpet av åtte korte minutter fortelles historien om et møte mellom to ungdommer som forstyrres av ytre hendelser. Jenta forsvinner brått, og gutten står alene tilbake.
Norges G17-landslag i fotball

Norges G17-landslag i fotball er et fotballandslag for gutter som er 17 år eller yngre på det tidspunkt kvalifiseringen til et mesterskap starter. Trener er Jan Peder Jalland.

2010–2013

I 2010 kom Norge til eliterunden av EM-kvalifiseringen, men endte sist i sin gruppe bak Tyrkia, Frankrike og Wales, med to tap og en uavgjort. I 2011 endte også Norges ferd i eliterunden, men denne gangen ble landslaget slått ut på målforskjell. Med to seire og en uavgjort måtte Norge ta til takke med en andreplass i gruppen da Frankrike hadde en målforskjell på +11 mot Norges +9.
I 2012 gikk Norge ut allerede i den første kvalifiseringsrunden, med kun én seier over Andorra og to tap mot henholdsvis Hviterussland og Ungarn. I 2013 var Norge tilbake i eliterunden, men endte på andreplass etter tap mot Italia, uavgjort mot Nederland og seier over Nord-Irland.
Inhalasjonsveiledning

Inhalasjonsveiledning er en gratis tjeneste i apotek for dem som har astma eller KOLS og bruker inhalasjonsmedisin, det vil si å ta medisiner ved bruk av inhalator. Målet med opplæringstjenesten er at de som bruker inhalasjonsmedisin skal lære seg å bruke inhalatoren på riktig måte.

Bakgrunn

Tjenesten er opprettet etter forslag til statsbudsjettet for 2016 der det ble foreslått at pasienter med astma eller KOLS skulle få veiledning i bruk av inhalasjonsmedisin av farmasøyter på apoteket. Tjenesten skal være betalt og finansieres av det offentlige.
I budsjettproposisjonen fra Helse- og omsorgsdepartementet stod det: «Det er dokumentert at over 50 pst. av pasientene med astma/kols bruker medisinene feil. Det foreslås å innføre en prøveordning med en utvidet veiledningstjeneste til denne pasientgruppen (teknisk inhalasjonsveiledning). En veiledning i hvordan inhalasjonsmedisinene skal brukes, foreslås gjennomført av farmasøyter som jobber i apotek, og kan f.eks. tilbys førstegangsbrukere. Målsettingen er å bedre behandlingstilbudet ved å forebygge feilbruk og bedre etterlevelsen av behandlingen. (...) Det er i dag rundt 400 000 brukere av inhalasjonslegemidler, hvorav 150 000 nye brukere hvert år».
Skedsmo Rideklubb

Skedsmo Rideklubb på Sørum fritidsgård i Skedsmo kommune i Akershus fylke er en rideskole. Skedsmo Rideklubb ble stiftet 7. november 1974. Klubben hadde i 2008 232 medlemmer, og tilhører Oslo og Akershus rytterkrets.
Ichneumoninae

Utseende

Ichneumoninae er middelsstore til store, kraftige, ofte fargerike praktvepser. De er vanligvis svarte, ofte med gule eller røde tegninger.

Levevis

De er parasitoider, som utvikler seg på larver eller pupper av ulike insekter og til slutt dreper disse før de forpupper seg. De aller fleste artene i denne gruppen snylter på sommerfugler.

Utbredelse

Gruppen er utbredt og tallrik i alle verdensdeler.
VM i skiflyging 1981

Bakken

Heini Klopfer-bakken hadde før VM bakkerekord på 176 meter, satt av Toni Innauer (Østerrike) 7. mars 1976. Det var gjeldende verdensrekord (senere tangert i både Planica og Harrachov). Armin Kogler (Østerrike) satte ny verdensrekord i mesterskapet med 180 meter.
Hospitality Sales and Marketing Association International

Hospitality Sales and Marketing Association International eller HSMAI er en internasjonal medlemsorganisasjon innen reiseliv. HSMAI i Norge ble etablert 25. april 1968 og beskriver seg selv som reiselivets forum for kompetanseutvikling. Hovedmålgruppen for medlemsorganisasjonen er ledere og mellomledere med fokus på salg, markedsføring og ledelse.
Tisza-2 kraftverk

Tisza-2 kraftverk (ungarsk: AES Tisza Eromu Kft) er et varmekraftverk ved Tisza i Ungarn. Det har en installert produksjonskapasitet på 860 MW med gassturbiner fordelt på 4 blokker a 215 MW hver, hvor brenselstypen er naturgass og fyringsolje. Anlegget stod ferdig i 1978. Operatør er amerikanske AES Corp.
De totale CO2-utslippene i 2008 var 1.153.755 tonn, en liten nedgang fra året før men betraktelig høyere enn tillatt i kvoten på 790.781 tonn.
Opalisering

Opalisering (blakking, ouzo-effekt, louche-effekt) er en melkehvit/tåkete olje-i-vann-emulsjon som dannes når vann tilsettes ouzo og andre likør- og brennevinstyper krydret med anis. Effekten skyldes at disse drikkene inneholder eteriske oljer som er løselige i etanol, men ikke i vann.
Loxura

Utseende

Middelsstore stjertvinger (vingespenn ca. 30 millimeter) med en lang og ganske bred stjert på bakvingen. Oversiden er oransje med svarte vingespisser, undersiden ensfarget lysbrun.

Levevis

Larvene lever alltid sammen med maur, blant annet på yams (Dioscorea spp.), Smilax spp. (Smilacaceae) og poteter (Solanum tuberosum).
Artene kan også forekomme i tropisk regnskog, men er mer vanlige i forstyrrede områder og ved dyrket mark.

Utbredelse

Slekten er utbredt i Sørøst-Asia.
Økomuseum

Økomuseum er et museum hvor natur- og kulturhistoriske samlinger fremdeles befinner seg i sine opprinnelige omgivelser . Begrepet ble introdusert av den franske museologen Hugues de Varine i 1971, og skulle vise hvordan mennesket og miljøet påvirker hverandre gjennom tidene. I den franske forståelsen legges det vekt på at «Et økomuseum er et instrument etablert, formet og drevet i fellesskap av en offentlig myndighet og en lokalbefolkning.» John Aage Gjestrum ved Toten Økomuseum var en av aktørene som utviklet økomuseumstanken i Norge.
Økomuseum-tenkningen berører hvordan det enkelte museum organiseres. Man går bort fra konstruerte tun på friluftsmuseer, og ønsker å bevare verneverdige anlegg i sin opprinnelige kontekst. Et økomuseum er ikke nødvendigvis et museum tilknyttet en bestemt bygning eller utstilling. Det kan for eksempel dreie seg om natur- og kulturformidling gjennom vandringer eller lokalhistorie formidlet gjennom oppslagstavler.
Begrepet er mye misbrukt og det er fremdeles et kontroversielt tema innen samtidens museologi. Mange museologer har forsøkt å definere økomuseenes egenart. Nyere definisjoner baserer seg mer på hva de gjør enn hva de er.
Svampefluer

Utseende

Svampefluer er temmelig små nettvinger (forvingens lengde 4–10 mm) og har nokså mørke farger og er dermed lett å overse i naturen. De har bitende munndeler og to par vinger som ofte er ganske like hverandre. Hos voksne individer har ribbenettet i vingene gaffelgrener i vingespissen og i ytre del av bakvingene. De ligner mye på familien Hemerobiidae men har et enklere årenett i vingene.
Larvene, som er de eneste rent akvatiske nettvingelarvene, utmerker seg med å ha leddete gjeller på bakkroppen. Munndelene er lange, tynne og nålelignende.

Levevis

Larvene lever i ferskvann av Ferskvannssvamper og de voksne finnes derfor langs elvebredder og lignende. De bruker sine lange, tynne munndeler til å bore inn i svampen og suge ut innholdet.
Svampefluer har fullstendig forvandling og må gjennom et puppestadium før de blir kjønnsmodne (imago). De voksne insektene er ikke spesielt gode flygere og fjerner seg sjelden langt fra vannet. De kan finnes på blomster der de spiser pollen, men kan også ete sopp, alger og smådyr.
Johan Dahlin

Lyn

Før 2006-sesongen ble Eddie Gustafsson hentet til klubben, og en stund ansett som førstekeeper. Imidlertid valgte Henning Berg å satse på Johan i starten av sesongen. Dahlin mistet senere plassen, men ble førstekeeper igjen da Eddie Gustafsson forlot klubben foran 2009-sesongen. Imidlertid ble Dahlin solgt senere i sesongen, til Malmø FF, på grunn av dårlig økonomi. Han fikk med seg snaue 30 kamper for Oslo-laget.

Malmö FF

Det ble 8. juli 2009 gjort kjent at Dahlin skulle spille for Malmö FF.
Titanic (satiremagasin)

Titanic er et tysk satiremagasin med redaksjon i Frankfurt am Main. Magasinet ble stiftet 1979 og utgis månedlig.
Dorothea Lange

Liv og virke

Lange var barn av tyske innvandrere av andregenerasjon, født i 1895 ved 1041 Bloomfield Street, Hoboken i New Jersey. Hun ble døpt Dorothea Margaretta Nutzhorn, men la fra seg sitt mellomnavn og tok morens dåpsnavn etter at hennes far forlot familien da hun var tolv år gammel, den ene av to traumatiske hendelser i hennes tidlige liv. Den andre var at hun fikk sykdommen polio da hun var sju år gammel som etterlot henne med en svekket høyrefot og permanent hinking. «Det formet meg, rettetledet meg, instruerte meg, hjalp meg og ydmyket meg,» uttalte Lange en gang om sin endrete gangart. «Jeg kom aldri over det, og jeg er oppmerksom på dens kraft og makt.»
Lange begynte sin karriere som fotograf i New York. Først jobbet hun for Arnold Genthe i hans portrettstudio, senere studerte hun under Clarence White ved Columbia University. 
I de kommende årene reiste hun mye rundt inntil hun til slutt havnet i San Francisco, hvor hun åpnet et portrettstudio i 1918. Hun er imidlertid mest kjent for sine dokumentariske fotografier tatt mens hun jobbet for den amerikanske Farm Security Administration (FSA). FSA leide inn en rekke fotografer for å dokumentere og informere om forholdene på den amerikanske landsbygda på 1930-tallet. 
Fotografiet «Migrant Mother» (se under) er trolig Dorothea Lange sitt mest kjente bilde. Det er et interessant bilde, ikke minst fordi det synliggjør noe av dokumentarfotografiets vesen, nemlig iscenesettelse. Bildet er det siste i en serie på seks, alle med forskjellige utsnitt og positurer. Lange fortalte på et langt senere tidspunkt at hun ba barna snu seg vekk for å gi bildet et sterkere uttrykk. Lange viste bildene til redaktøren av San Francisco News som kontaktet føderale myndigheter. Da avisen trykket to av Lange sine fotografier var det med en melding om at myndighetene ga rundt ti tonn med mat for å redde de sultende landarbeiderne.

Karriere

I 1941 ble Lange som første kvinne tildelt Guggenheim Fellowship for sitt arbeid med fotografi, men straks etter begynte hun å arbeide for War Relocation Authority (WRA) for å dokumentere ekvakueringen av japansk-amerikanere fra California, våren 1942.
I 1952 var Lange med og grunnla fotomagasinet «Aperture».
På 1950- og 60-tallet gjorde hun en rekke fotoessay, på oppdrag for Life og andre magasin, fra Irland, Asia, og Egypt, samt om konsekvensene av den voldsomme veksten i California i etterkrigstiden. Da Lange døde i 1965, ble fotosamlingen hennes på mer enn 25 000 bilder donert til Oakland Museum of California.
I 2003 ble hun innvotert i National Women's Hall of Fame.
Kondratjevo

Kondratjevo (russ.: Кондратьево, finsk: Säkkijärvi) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Kondratjevo ble tildelt i 1948.
Før 1944 var Säkkijärvi en finsk kommune i Viborgs län. Kommunen hadde 3&503&8685&8 685 innbyggere i 1939.
Nesten hele kommunen ble avstått til Russland i 1944. De gjenværende områdene ble delt mellom kommunene Miehikkälä og Ylämaa i 1946.
Säkkijärvi kirke som stod ferdig i 1833, var tegnet av den tysk-finske arkitekten Carl Ludvig Engel.
Säkkijärven polkka er en populær polka i Norden. Sangens tekst forteller at selv om Säkkijärvi er tapt har man i det minste fremdeles polkaen.
Tlatelolco

Plaza de las Tres Culturas

Sentralt i Tlatelolco ligger Plaza de las Tres Culturas, eller «De tre kulturenes plass». Her ligger det ruiner av prekolumbianske byggverk i svart vulkanstein, og over disse rager det en kolonikirke fra 1500-tallet, Iglesia de Santiago. Endelig er det moderne Mexico til stede i form av moderne arkitektur; et eksempel er Tlatelolco-tårnet.
Meniellus

Utseende

Små (3 - 4 millimeter), ovale, halvblanke, brunrøde bladbiller, kan ha svarte flekker. Pronotum er rundet, ved roten nesten like bredt som dekkvingene, som har kraftige punktrader.

Levevis

Både larvene og de voksne (imago) er planteetere.

Utbredelse

Slekten er vidt utbredt i Afrika.
Last Lynx

Musikkstil

Last Lynx er en indie-popgruppe, med en type musikk som inneholder elementer fra dagens Californiske musikkultur. Deres noe spesielle varemerke er at de også blander inn elementer fra 70- og 80-tallets popmusikk og elementer fra Electronical Dance Music (EDM). Et annet trekk ved gruppen er bruken av enkle riff.

Historie

Last Lynx kom sammen i 2011, og allerede samme år slapp de sin aller første EP. Med navnet Alaska, utgitt lille julaften i 2011, satte EP-en standarden for hva Robin Eveborn og gruppen hadde i vente. Sangen med samme navn som albumet endte opp som den tredje største hiten til gruppen noensinne. Så, litt mindre enn et år senere eksploderte det. I november 2012 slapp de sin første singel - Killing Switch. Gruppen dro på en turné til USA og Sverige. Den 16. april 2013 slapp de sin andre EP, Ocean Reels. EP-en sendte gruppen på en turné gjennom Sverige og deler av Europa. Tidlig januar 2014 slapp gruppen sin andre singel, Lacuna. Lacuna er en del av gruppens EP, Rifts, som ble utgitt 7. november samme år. EP-en inneholder blant annet singlene None Of My Friends og Curtains.
Bolsjoj dukketeater (St. Petersburg)

Bolsjoj dukketeater (russisk: Bolshoi Teatr Kukol) – BTK i St. Petersburg i Russland er et statseid figurteaterkompani og teaterhus som ble etablert på begynnelsen av 1900-tallet.
Per 2018 er Ruslan Kudasjov BTKs direktør og kunstneriske leder. Kudasjov ble uteksaminert fra kunstakademiet i St. Petersburg i 2001, og har siden vært regissør for en rekke kritikerroste og prisbelønte teaterproduksjoner i ulike sjangre, deriblant figurteater, pantomime og skuespillerteater.

Festivaler

BTK startet i 2014 en årlig, internasjonal figurteaterfestival kalt «BTK-FEST: The Theatre of Contemporary Puppets». Festivalen holdes om høsten, og har som formål å vise banebrytende figurteater fra hele verden.
Castelnaudary

Castelnaudary (Castèlnòu d'Arri) er en kommune i departementet Aude i regionen Occitanie i Sør-Frankrike. Det er i den tidligere provinsen Lauragais.
Drammen kommunale foreldreutvalg

Drammen kommunale foreldreutvalg (DKFU) er et kommunalt foreldreutvalg som arbeider med skolesaker og representerer foreldrenes arbeidsutvalg ved ulike skoler i Drammen. Drammen kommunale foreldreutvalg ble stiftet 2003. Utvalget er tidligere ledet av Geir Hansen (2004), Jan Ivar Fossum (2005), Leif Auke (2006, 2007), Claus Haals (2008), Vanessa Svebakk (2008)
Drammen kommunale foreldreutvalg bestod i 2008 av i alt syv medlemmer og tre vararepresentanter fra grunnskoler i Drammen.
Fyrstbispedømmet Paderborn

Etymologi

Fyrstbispedømmet Paderborn var oppkalt etter den østwestfaliske byen Paderborn, som også var statens hovedsete. Navnet Paderborn er satt sammen av Pader og Born. Pader er en sideelv til elven Lippe. Born er en tidligere benevnelse for vannkilde.

Geografi

Fyrstbispedømmet sammenfaller sånn omtrentlig med dagens Kreis Paderborn og Kreis Höxter i den tyske delstaten Nordrhein-Westfalen, med unntak av byen Höxter som utgjorde fyrstabessiet (fra 1779 fyrstedømmet) Corvey. Byene Essentho, Meerhof, Oesdorf og Westheim i det tidligere Amt Wünnenberg (og senere Kreis Büren) er idag en bydel i Marsberg i Hochsauerlandkreis. Amt Lügde (idag Kreis Lippe) var senest fra 1618 en integrert del av fyrstbispedømmet.
Siden 1300-tallet ble en felles forvaltning delt mellom Paderborn og Lippe, for fellesamtene (Samtämter) Oldenburg-Stoppelberg og Schwalenberg. Grevenhagen dannet en eksklave i stiftet, tilhørende Lippe. Kjerneområdet i det tidligere fyrstbispedømmet befant seg på begge sider av Eggegebirge mellom Senne og Warburger Börde, mellom Weser og Sauerland og var inndelt i det østlige Oberwaldischer Distrikt og det vestlige Unterwaldischer Distrikt.
Bispedømmet omfattet flere områder, deriblant de fleste naboterritoriene (som etter reformasjonen i mange tilfeller ikke lenger var katolske) nord, sør og øst for Fyrstbispedømmet.
Territoriet grenset til Fyrstedømmet Lippe, Fyrstedømmet Braunschweig-Wolfenbüttel,  Grevskapet/Fyrstedømmet Waldeck, grevskapet Ravensberg (fra 1614 en del av Brandenburg-Preussen), grevskapet Pyrmont, grevskapet Rietberg, Landgrevkapet Hessen-Kassel, Fyrstedømmet Calenberg-Göttingen, kurfyrstedømmet Braunschweig-Lüneburg, hertugdømmet Westfalen og fyrstabessiet Corvey.

Historie

Fyrstbispedømmet Paderborn utviklet seg i århundrenes løp innenfor territoriet til bispedømmet Paderborn, og ble ikke oppløst før den prøyssiske okkupasjonen i 1802. En suveren statsdannelse (Landeshoheit) kan vi først snakke om fra høymiddelalderen på 1300-tallet.

Paderborns biskoper som landsherrer

Listen over biskoper og erkebiskoper i Paderborn omfatter 66 navn siden året 806. Fra 1321 til 1802 var 28 av dem landsherrer etter dagens forståelse. Den første biskopen av Paderborn var Hathumar (805–815), mens erkebiskopen Bernhard V. av Lippe regnes som den første fyrstebiskopen. Franz Egon av Fürstenberg var det siste landsoverhodet, og fortsatte frem til 1825 som kirkens ledende pastor i bispedømmet. Av betydningsfulle fyrstebiskoper kan nevnes Bernhard V., som skapte den første landsforfatningen Privilegium Bernhardi, og Heinrich von Spiegel av Desenberg (1361–1380), som var den første landsherren som virkelig kunne skille mellom sine geistlige og jordiske oppgaver. I de påfølgende århundrene benyttet de fleste landsherrene hjelpebiskoper til å utføre de geistlige oppgavene. Under reformasjonen var Heinrich av Sachsen-Lauenburg en protestantisk landsherre.
Competition and Markets Authority

Competition and Markets Authority (CMA) er den britiske forbruker- og konkurransemyndigheten, opprettet 1. april 2014 gjennom en sammenslåing av Competition Commission og Office of Fair Trading. CMA er underlagt Department for Business, Innovation and Skills og har hovedkontor i London.
CMA har ansvar for å granske fusjoner og etterforske konkurransebegrensende virksomhet, herunder straffbar kartellvirksomhet. I tillegg skal CMA håndheve forbrukerlovgivning og vurdere markedsreguleringstiltak når nødvendig.
Klimakonferanse

2007 Wien klimaendring forhandlinger og avtale

En runde med klimasamtaler under United Nations Framework Convention on Climate Change (UNFCCC) konkluderte i Østerrike i 31. august 2007 med enighet om hovedelementer for effektiv internasjonal respons til klimaendring.
Et nøkkelelement i samtalene var en FN-rapport, som viste hvordan energisparing kunne gi betydelige kutt i utslippene til lave kostnader.
Samtalene skulle danne rammer for et internasjonalt møte i Bali i desember.

September 2007 Washingtonkonferanse

Den 3. august 2007 ble representanter for FN i store industrialiserte og utviklingsland invitert av George Bush til en konferanse i Washington den 27. og 28. september. Land som er invitert, antas å omfatte medlemmer av G8+5 (Canada, Frankrike, Tyskland, Italia, Japan, Russland, Storbritannia, USA, Brasil, Kina, India, Mexico og Sør-Afrika), sammen med Sør-Korea, Mexico, Australia, Indonesia og Sør-Afrika. Møtet ble arrangert av utenriksminister Condoleezza Rice, og var det første av flere som vil strekke seg over i 2008.

2007 FN-konferanse om klimaendring

Forhandlinger om oppfølging av Kyotoprotokollen vil komme på 2007 FN-konferanse om klimaendring. Et møte mellom miljøvernministre og fagfolk ble holdt i juni der det ble planlagt nytt møte på Bali desember 2007 for å nå en endelig avtale i København i 2009.
Møtet endte opp med Bali-kommunikéet som slår fast at klimaet endrer seg som følge av menneskelig aktivitet.
Borsa Italiana

Borsa Italiana S.p. A. er børsen i Italia, og holder til i Palazzo Mezzanotte ved Piazza Affari i Milano.
Børsen oppstod under navnet Borsa di Commercio di Milano gjennom dekret fra visekonge Eugène de Beauharnais i 1808. Børsen var statseid frem til 1998, da det italienske verdipapirmarkedet ble fullstendig privatisert og børsen ble omdannet til et aksjeselskap under navnet Borsa Italiana. Børsen var først eid hovedsakelig av italienske banker, men fusjonerte i midten av 2007 med London Stock Exchange (LSE).
Huygens-Fresnels prinsipp

Huygens-Fresnels prinsipp er en fremgangsmåte i fysikken til å beregne hvordan en bølge sprer seg. Det er oppkalt etter Christiaan Huygens og Augustin Jean Fresnel. Metoden sier at hvert punkt på en eksisterende bølgefront er utgangspunkt for en kulebølge. Disse «elementærbølgene» adderes sammen på hvert sted ved superposisjon og gir den resulterende bølgen på et senere tidspunkt.
Prinsippet ble opprinnelig brukt av Huygens for å forklare refraksjon og refleksjon av lys. Det ble forbedret av Fresnel ved å ta med interferens mellom elementærbølgene. På den måten ble det mulig å forklare diffraksjon i optikken.
En matematisk begrunnelse fikk prinsippet av Gustav Kirchhoff som viste at det var en direkte konsekvens av bølgeligningen. For stasjonære system er denne ekvivalent med Helmholtz-ligningen som opptrer i de fleste beskrivelser av bølgefenomen og derfor gir prinsippet gyldighet utenfor optikken. Det betyr at det også kan benyttes for noen kvantefenomen beskrevet ved Schrödinger-ligningen. 
I denne sammenhengen ble prinsippet gitt en videreføring av Richard Feynman som viste hvordan man kan formulere  kvantemekanikken ved hjelp av veiintegral. Her er  også bølgefunksjonen i hvert punkt gitt som en sum over elementære bidrag fra bølgefunksjonen på et tidligere tidspunkt.

Historisk utvikling

Huygens presenterte sin teori for lysets utbredelse i sitt store verk  Traité de la lumière i 1690 etter at det var lagt frem for vitenskapsakademiet i Paris to år tidligere. I motsetning til Descartes og Fermat som flere tiår tidligere hadde forklart mange aspekt ved geometrisk optikk som rettlinjet bevegelse av små partikler, argumenterte Huygens for at lyset var en bølgebevegelse i en mekanisk eter. Mange av idéene sine fikk han fra egenskapene til vannbølger.
Hans sentrale utgangspunkt for hvordan lys beveger seg, var antagelsen om at hvert punkt i en bølgefront er utgangspunkt for en ny kulebølge. Den nye bølgefronten et øyeblikk senere kan så bygges opp som «omhyllingsflaten» til alle disse elementærbølgene som dermed tangerer den nye bølgefronten. Dette er Huygens prinsipp.
Selv om Grimaldi hadde allerede oppdaget avbøyning eller diffraksjon av lys, var ikke det et tema Huygens tok opp i sin avhandling. Men i hans prinsipp lå en mulighet for å forklare også dette ved at en elementærbølge på kanten av en åpning kan spre seg ut til siden.
Huygens bølgeteori ble snart overskygget av Newtons teori som igjen var basert på lyspartikler eller korpuksler. Men etter at Thomas Young i 1801 ved det første dobbeltspalteeksperimentet viste at lys også måtte kunne beskrives som bølger, fikk teorien til Huygens en renessanse.
Musette (musikk)

Musette (fransk også bal-musette) er en fransk folkedans og folkelig musikkform som ble populær i 1880-årene.

Barokken

I barokkmusikken blir mellomspill i gavotter og menuetter iblant kalt musette på grunn av en stående bass-stemme som etterligner bordunen til sekkepipeinstrumentet musette de cour.
Musetter for klaver finnes i Johann Sebastian Bachs Engelsk suite nr. 3, «Gavotte I – II (ou la Musette G-dur) – I» og i Johannes Brahms' «Var. XXII 4⁄4, Alla Musette» av Variasjoner og fuge over et tema av Händel. Tredje sats av Georg Friedrich Händels orkesterverk Concerto Grosso op. 6 nr. 6 HWV 324 er påskrevet «Musette (Larghetto)».
Vi hade i alla fall tur med vädret

Handling

Familien Backlund skal på campingvognreise. Men Gösta liker ikke at Rudolf, Guns far, skal følge med. Under reisen inntreffer den ene hendelsen etter den andre, som i sum er i ferd med å drive Gösta til vanvidd.